
Finanšu ministrijas iesniegtajā redakcijā

1. pielikums 
Ministru kabineta 
2026. gada 14. oktobra
rīkojumam Nr. 655

Projekta “VID klientu pašapkalpošanās vides attīstība” pase 
1. Finansējuma saņēmējs, kas īsteno projektu 
	1.1. Finansējuma saņēmējs, kas īsteno projektu (institūcija) 
	Valsts ieņēmumu dienests

	
	

	
	Nav


2. Saistītie projekti 
	2.1. Jomas (domēna) arhitektūras nosaukums 
	Valsts pakalpojumu jomas IKT arhitektūra 

	2.2. Saistība ar citiem projektiem 
	Nav 

	
	


3. Projekta mērķis un galvenie ieguvumi 
	3.1. Projekta mērķis un galvenais saturs 
	Projekta mērķis ir attīstīt Valsts ieņēmumu dienesta (turpmāk – VID) klientu pašapkalpošanās vidi, veidojot savstarpēji integrētus, klientorientētus VID procesus produktīvai darba videi digitālo pakalpojumu nodrošināšanai, paplašinot VID klientu apkalpošanās spējas izmantojot jaunākās tehnoloģijas.  
Projekta ietvaros: 
· Veikta tehnoloģiski novecojušās Elektroniskās deklarēšanas sistēmas (turpmāk – EDS) saziņas Nodokļu maksātāju apziņošanas sistēmas (turpmāk – NMAS) moduļa risinājuma aizvietošana ar jaunu risinājumu.
· [bookmark: _Hlk222741143]EDS pārnešana uz jaunu tehnoloģisko platformu.
· Izveidota jauna saskarne fiziskai personai EDS.
Galvenie ieguvumi: 
· Tiks nodrošināta iespēja turpmākai EDS NMAS attīstībai, ļaujot ātrāk un vienkāršāk ieviest jaunas funkcionalitātes un labāku savietojamību ar citām informācijas sistēmām.
· Izveidota elastīgāka EDS NMAS arhitektūra, kas dos spēju pielāgoties klienta prasībām.
· Tiks paaugstināta  EDS NMAS drošība un veiktspēja.
· Uzlabota EDS NMAS lietotāju saziņa, tai skaitā arī izvēloties eAdresi, lai saņemtu paziņojumus.
· Tiks radīta iespēja integrēt saziņas funkcionalitāti mobilajā lietotnē, nodrošinot efektīvāku komunikāciju ar VID.
· Izveidota jauna saskarne fiziskai personai EDS, nodrošinot vienkāršāku piekļuvi būtiskai informācijai, samazinot lietotājiem veicamo soļu skaitu un radot modernu, lietotājam draudzīgu digitālo vidi.

	3.2. Projekta pamatojums (aktualitāte/nepieciešamība/risināmā problēma) 
	Norāda atsauces uz politikas plānošanas dokumentiem: 

	
	☐ Eiropas Savienības prasību izpilde 
---

	
	☐ Valdības rīcības plāns 
---

	
	☒ Pamatnostādnes 
Ministru kabineta 2023. gada 13. decembra rīkojums Nr. 892 "Par Digitālās transformācijas pamatnostādņu 2021.–2027. gadam ieviešanas plānu 2023.–2027. gadam". Nr. 892 "Par Digitālās transformācijas pamatnostādņu 2021.–2027. gadam ieviešanas plānu 2023.–2027. gadam" 4.9.3. "Rīcības apakšvirziens "Pilnībā digitalizēta un datu vadīta valsts pārvaldes pamatdarbība"" - 1.6. uzdevums. 
Pašreizējā EDS ir funkcionējoša platforma, kas nodrošina iedzīvotājiem un uzņēmējiem iespēju iesniegt deklarācijas un sazināties ar VID.
Esošajā EDS lietotāja saskarnē klientam nepieciešamo informāciju ir grūti un neērti atrast, jo tā ir sadrumstalota vairākās EDS sadaļās, prasa ievērojami daudz soļu un ne vienmēr ir intuitīvi pieejama, tādējādi palielinot laiku un pūles, kas nepieciešamas informācijas atrašanai un darbību veikšanai.
EDS NMAS moduļa modernizācija ievērojami atvieglos saziņu starp klientiem un VID, aizstājot līdzšinējo, tehnoloģiski novecojušo risinājumu ar mūsdienīgu, ātru, uzticamu un drošu platformu (atbilst horizontālās jomas arhitektūras pakalpojumu pārvaldības principam P9. "Vienota saziņa elektroniskajā vidē").
Savukārt klientu apmierinātībai nepieciešams veicināt ērtu, vieglu un intuitīvu mijiedarbību ar VID pakalpojumiem, nodrošinot vienkāršāku piekļuvi būtiskai informācijai, samazinot lietotājiem veicamo darbību skaitu un radot modernu, lietotājam draudzīgu digitālo vidi (atbilst horizontālās jomas arhitektūras pakalpojumu pārvaldības principam P12. "Vienoti pakalpojumu sniegšanas pārredzamības, izsekojamības un pašapkalpošanās risinājumi").


	
	☐ Nozares reforma / pakalpojumu uzlabošana
---

	
	☐ Kiberdrošības un noturības prasību izpilde 
---

	
	☒ Izmaksu novēršana un darbības nepārtrauktības nodrošināšana. 
Ministru kabineta 2026. gada 13. janvāra noteikumi Nr. 10 "Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība". 
EDS ir A klases (paaugstinātas drošības) informācijas sistēma, kura satur funkcionāli un tehnoloģiski novecojušu NMAS moduli, kurš nenodrošina mūsdienu prasībām atbilstošu veiktspēju, lietojamību, integrēšanas iespējas un efektīvu informācijas apriti. 
EDS lietojumprogrammas tehnoloģiskā arhitektūra tiks modernizēta, īstenojot migrāciju no ASP.NET (uz .NET Framework balstītas platformas) uz .NET (ASP.NET Core), nodrošinot EDS uzlabotu veiktspēju, uzturamību un integrējamību. Mikrofrontend atbalsts ļaus lielu lietotni sadalīt mazākos, savstarpēji izolētos moduļos, kurus var neatkarīgi izstrādāt, testēt un izvietot. Tas nodrošinās iespēju jaunās komponentes, kā arī modernizējamās esošās komponentes izstrādāt atbilstoši jaunākajām tehnoloģijām un labajai praksei, vienlaikus paātrinot izmaiņu ieviešanu un samazinot savstarpējo atkarību riskus. EDS pamata lietotne tiks pārveidota kā dinamisku moduļu platforma, kas pēc nepieciešamības ielādēs atsevišķus funkcionālos lietotāja saskarnes komponentus, nodrošinot modulāru, mērogojamu un pakāpeniski ieviešamu risinājuma attīstību.

	
	Konsekvences, ja projekts netiek īstenots: 

	
	Neīstenojot EDS un NMAS modernizāciju, VID turpinās darboties ar novecojušu, neefektīvu un grūti uzturamu informācijas sistēmu, kas nespēj nodrošināt mūsdienu prasībām atbilstošu veiktspēju, drošību un integrācijas iespējas. Novecojušā arhitektūra ierobežos datu apriti un jaunu pakalpojumu ieviešanu, kā arī palielinās uzturēšanas izmaksas un tehniskos riskus. Sistēma neatbildīs valsts digitālās pārvaldības principiem - vienota saziņa, pārredzamība, pašapkalpošanās un lietotājam draudzīga vide, kas ilgtermiņā negatīvi ietekmēs sabiedrības uzticēšanos VID digitālajiem pakalpojumiem.
Lietotājiem saglabāsies sarežģīta un neintuitīva digitālā vide, kas palielinās kļūdu risku, pagarinās pakalpojumu izmantošanas laiku un radīs neapmierinātību, savukārt VID pieaugs administratīvais slogs, kas saistīts ar telefonisku un rakstisku konsultāciju sniegšanu klientiem par nepieciešamās informācijas atrašanu EDS.
Neīstenojot projektu, t.i., uzturot esošo risinājumu, aprēķinātās provizoriskās darbību izmaksas 15 gadu periodā ir 3 600 211,75 euro.

	
	Pamatojuma avoti (izvēlēties vismaz vienu): 

	
	☐ Auditā konstatētais; 

	
	--- 

	
	☐ Incidentu statistika; 

	
	--- 

	
	☐ Lietotāju aptauja; 

	
	--- 

	
	☒ Manuālā darba apjoms. 

	
	Saistīts ar telefonisku un rakstisku konsultāciju sniegšanu klientiem.

	3.3. Projekta ieguvumi un lietderības rādītāji
(Projekta ieguvumi un lietderība tiek izteikti galvenajos lietderības aspektos, bet to sasniegšana detalizēti pamatota ar projekta ieguvumu rādītājiem (KPI))  
	Projekta galvenie lietderības aspekti:  

	
	☒ Administratīvā sloga samazināšana; 

	
	☒ Procesu efektivitātes paaugstināšana; 

	
	☐ Izmaksu ietaupījums publiskajā pārvaldē; 

	
	☐ Resursu un IKT risinājumu konsolidācija; 

	
	☐ Pakalpojumu kvalitātes uzlabošana; 

	
	☐ Cits. 

	
	Norāda atbildīgo institūciju par rādītāju sasniegšanu

	
	Valsts ieņēmumu dienests

	Projekta ieguvumu un lietderības rādītāju raksturojums (KPI)
Katram 3.3. sadaļā atzīmētajam lietderības aspektam norāda vienu vai vairākus projekta ieguvumu rādītājus (KPI), kas kvantitatīvi pamato attiecīgā lietderības aspekta sasniegšanu.
	Datu avots un aktualizēšanas biežums 
	Esošā vērtība
	Plānotā vērtība 
	Sasniegšanas laiks (gads)[footnoteRef:2]  [2:  Projekta laikā vai 2 gadus pēc projekta noslēguma, ja attiecināms. ] 


	3.3.1. Nodrošināta aktuālo datu apkopošana un to pieejamība klientam ērtā veidā
	EDS, ikreiz, kad tiek pieprasīta informācija 

	Nav saskarnes, ir daudz atsevišķu pārskatu dažādās vietās EDS (~5 min)
	Izveidota 1 vienota integrēta saskarne klienta darba virsmai EDS
(~1 min)
	2029


	3.3.2. Ieviešot modernus risinājumus un dinamisku mikroservisu koordināciju, tiks nodrošināts augstas pieejamības pakalpojums lietotājiem
	EDS, veicamo soļu skaits atkarīgs no meklētās informācijas apjoma

	18 soļi

	Ne vairāk kā 4 soļi 
	2029


	3.4. Projektā sasniedzamie rezultāti 
	Mērvienība 
	Sasniedzamā vērtība 
	Sasniegšanas laiks (gads) 

	3.4.1. Tehnoloģiski modernizēts NMAS modulis
	Skaits

	1

	2029


	3.4.2. Fiziskai personai EDS izveidota jauna sadaļa (saskarne) klienta darba virsmai
	Skaits

	1

	2029



4. Projekta finansējums un īstenošanas termiņš 
	4.1. Projekta finansējums 

	1 500 000 euro, tai skaitā Eiropas Reģionālās attīstības fonda finansējums (turpmāk – ERAF) – 1 275 000 euro un valsts budžeta finansējums – 225 000 euro:
Projekta ietvaros plānotās aktivitātes un tam paredzētais izmaksu apmērs:
1.	Tehnoloģiski novecojušā saziņas risinājuma (NMAS) aizvietošana ar jaunu risinājumu – 642 600 euro (t.sk. ERAF finansējums 546 210 euro un valsts budžeta finansējums 96 390 euro).
2.	EDS pārnešana uz jaunu tehnoloģisko platformu – 437 400 euro (t.sk. ERAF finansējums 371 790 euro un valsts budžeta finansējums 65 610 euro).
3.	Jaunas saskarnes izveide klienta darba virsmai EDS – 420 000 euro (t.sk. ERAF finansējums 357 000 euro un valsts budžeta finansējums 63 000 euro).

	4.2. Projekta īstenošanas termiņš  

	36 mēneši, bet ne ilgāk kā līdz 2029. gada 31. decembrim.


5. Projekta ieguldījums 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" mērķa rādītāju sasniegšanā 
5.1. Ietekme uz Eiropas Savienības kohēzijas politikas programmas rādītājiem 
	Ietekme 
	Atbilstības novērtējums 
	Īss ietekmes apraksts 

	5.1.1. Uzņēmumu digitalizācijas veicināšana 
	Atbilst[footnoteRef:3] [3:  Projekta kopējais finansējums tiek ieskaitīts ERAF 1.3.1.1.pasākuma iznākuma rādītāja “saimnieciskās darbības veicējiem izstrādāto digitālo pakalpojumu, produktu un procesu vērtība” vērtībā.] 

	Klienti iegūs ātrāku, uzticamāku un tehnoloģiski modernu vidi saziņai ar VID. Tiks palielināta sistēmas veiktspēja, stabilitāte un attīstības iespējas. 
Izveidota jauna, ērtāka saskarne fiziskām personām, kas atvieglo un samazina patērēto laiku ikdienas darbību veikšanai.. (skatīt 3.1.sadaļu).

	5.1.2. Eiropas Savienības prasību izpilde 
	Neatbilst
	

	5.1.3. IKT atbalsta ilgtspēja (t.sk. resursu un tehnoloģiju konsolidācija) 
	Atbilst
	NMAS modernizācijas rezultātā izveidotais tehniskais risinājums būs izmantojams kā tehnoloģisks resurss VID informācijas sistēmām informācijas apmaiņai ar nodokļu maksātajiem. Izveidoti arhitektūras un tehnoloģiskie pamati modernizētai platformai. 
Pārnesta EDS NMAS funkcionalitāte uz jauno NMAS platformu ar arhitektūru atbilstoši Viedās administrācijas un reģionālās attīstības ministrijas  vadlīnijām (atvērtais kods, mikroservisi).


5.2. Modernizēto pārvaldes procesu IKT risinājumi 
	Skaits 
	IKT risinājuma nosaukums 
	Īss apraksts[footnoteRef:4]  [4:  Iekļaujot norādi pakalpojumam, procesam vai produktam, kas izstrādāts – izveidots/pilnveidots un reģistrēts Valsts informācijas resursu, sistēmu un sadarbspējas informācijas sistēmā (VIRSIS). ] 

	Lietotāju skaits[footnoteRef:5]  [5:  Norādītie lietotāji netiek ieskaitīti 1.3.1.1.pasākuma rezultāta rādītājā “Jaunu un modernizētu publisko digitālo pakalpojumu, produktu un procesu lietotāji”.] 

	Termiņš ieviešanai produkcijā 
(gads, ceturksnis) 

	
	5.2.1.  NMAS modernizācija
	EDS NMAS ir galvenais saziņas kanāls, kas VID pakalpojumu sniegšanas ietvaros nodrošina saziņu ar nodokļa maksātāju. Modernizācijas procesā plānota pilnīga esošā funkcionāli un tehnoloģiski novecojušā risinājuma aizvietošana ar jaunu risinājumu, kuru plānots veidot uz atvērtā koda bāzes izstrādātas standartprogrammatūras elementiem. 
	1 344 422 (reģistrētie EDS lietotāji – fiziskas un juridiskas personas) 
	2029. gada 2. ceturksnis 

	
	5.2.2. EDS modernizācija un jauna sadaļa (saskarne) EDS 
	EDS lietojumprogrammas tehnoloģiskā arhitektūra tiks modernizēta, īstenojot migrāciju no ASP.NET (uz .NET Framework balstītas platformas) uz .NET (ASP.NET Core), nodrošinot EDS uzlabotu veiktspēju, uzturamību un integrējamību.
Mikrofrontend atbalsts ļaus lielu lietotni sadalīt mazākos, savstarpēji izolētos moduļos.
Fiziskai personai tiks izveidota jauna sadaļa (saskarne) EDS, lai vienkopus redzētu informāciju par sevi.
Lai izveidotu šo sadaļu, informācijas pieejamības un apkopošanas nodrošināšanai paredzēta servisu izveide starpsistēmu datu agregācijai un klienta saskarnes funkcionalitātes pilnveidošana.
	1 143 062 (reģistrētie EDS lietotāji – fiziskās personas) 
	2029. gada 2. ceturksnis 


5.3. Ietekme uz pārvaldes centralizētām funkcijām un koplietošanas pakalpojumiem
	Skaits 
	Pakalpojums (pakalpojumu grupa) 
	Koplietošanas pakalpojumu lietotāji (institūcijas) 
	Norāde uz MK lēmumu par attīstības plānu 

	N/A
	N/A
	N/A
	N/A


[bookmark: _Hlk178074340]5.4. Centralizēti pārvaldāmās nozares būtiskās datu kopas 
	Skaits 
	Saturu raksturojošs nosaukums 
	Termiņš piekļuves nodrošināšanai 
(gads, ceturksnis) 

	N/A
	N/A
	N/A


6. Izmaksu un ieguvumu analīze 
	Sociālekonomiskie ieguvumi - fizisko personu laika un izmaksu ietaupījums
Projekta ietvaros, ieviešot jaunu tehnoloģisko risinājumu, pieprasītākā fizisko personu informācija būs pieejama vienkopus. Tādejādi fiziskās personas patērēs mazāk laiku, meklējot informāciju EDS, un samazināsies telefonisko konsultāciju laiks. 
Lai atrastu nepieciešamo informāciju EDS, šobrīd vidēji uz vienu pārskatu tiek patērētas 5 minūtes. Īstenojot projektu, tiek sagaidīts, ka patērētais laiks samazināsies līdz 1 minūtei, līdz ar to ietaupītais laiks būs 4 minūtes jeb 0,07 stundas. 
Vidēji gadā fiziskās personas EDS pieprasa sagatavot 298 119 pārskatus. Līdz ar to, kopējais ietaupītais laiks gadā sasniegs 20 868,33 stundas.
Saskaņā ar Oficiālās statistikas portāla datubāzes datiem[footnoteRef:6] privātajā sektorā strādājošo regulārā bruto darba samaksa stundā 2025. gada trešajā ceturksnī bija 10,90 euro. [6: Regulārā bruto darba samaksa nostrādātā stundā (eiro) - Sektors un Laika periods. PxWeb] 

Sociālekonomisko ieguvumu aprēķina formula = pārskatu skaits x ietaupītais laiks h x darbaspēka izmaksas euro/h:
	
	Pārskatu skaits gadā
	Ietaupītais laiks gadā h
	Soc.ekon. ieguvums euro

	Informācijas meklēšana EDS
	298 119
	20 868,33
	227 464,80


Tādejādi projekta sociālekonomiskie ieguvumi, sākot ar 2030. gadu, tiek plānoti 227 464,80 euro gadā, savukārt projekta sociālekonomiskie ieguvumi visā projekta dzīves cikla laikā sasniedz 2 502 112,77 euro. Diskontējot projekta naudas plūsmu ar reālo sociālo diskonta likmi 5 %, diskontētā vērtība ir 1 632 149,29 euro.
Samazināts administratīvais slogs VID
Projekta īstenošanas rezultātā tiks samazināts administratīvais slogs VID, kas saistīts ar telefonisku un rakstisku konsultāciju sniegšanu fiziskajām personām par nepieciešamās informācijas atrašanu EDS. Komunikācija ar fizisko personu par vienu gadījumu samazināsies vidēji par 3 minūtēm (no 10 uz 7minūtēm) jeb 0,05 stundām.
Konsultācija fiziskajām personām pārskatu sagatavošanai ir nepieciešama vidēji 5 % gadījumu (5% no 298 119), t.i., vidēji gadā 14 906 reizes. Līdz ar to, kopējais ietaupītais laiks gadā sasniegs 745,30 stundas. VID strādājošo vidējā darba samaksa mēnesī 2025.gadā bija 1 970 euro, stundā - 12,31 euro (pieņemot, ka viena slodze ir 160 stundas mēnesī).
Ieguvumu aprēķina formula = konsultāciju skaits x ietaupītais laiks h x darbaspēka izmaksas euro/h.
	
	Konsultāciju skaits
	Ietaupītais laiks gadā h
	Ieguvums euro

	VID konsultāciju sniegšana
	14 906
	745,30
	9 174,64


Tādejādi VID administratīvā laika ietaupījums, sākot ar 2030. gadu, tiek plānots 9 174,64 euro gadā, savukārt visā projekta dzīves cikla laikā sasniedz 100 921,04 euro. Diskontējot projekta naudas plūsmu ar reālo sociālo diskonta likmi 5 %, diskontētā vērtība ir 65 831,65 euro.
Projekta izmaksas un diskontētie rezultāti
Veicot projekta naudas plūsmas un sociālekonomiskā indikatīvā lietderīguma aprēķinu projekta dzīves ciklā (15 gadi), veidojas pozitīva naudas plūsma sociālekonomiskajā aspektā. 
Projekta investīciju izmaksas 3 gadu laikā ir plānotas 1 500 000 euro apmērā (diskontētā  vērtība – 1 149 782,84 euro) un aprēķinātās provizoriskās darbības izmaksas projekta dzīves cikla laikā ir 3 340 282,65 euro. Savukārt, neīstenojot projektu, aprēķinātās provizoriskās darbības izmaksas 15 gadu laikā ir 3 600 211,75 euro. Līdz ar to, salīdzinot provizoriskās darbības izmaksas ar un bez projekta īstenošanas, ir redzams, ka 15 gadu periodā, īstenojot projektu, izmaksas ir mazākas par 259 929,10 euro (diskontētā vērtība – 204 536,38 euro).
Projekta kopējie ieguvumi (ENPV) projekta dzīves cikla laikā ir 752 724,48 euro, aprēķins tiek veikts pēc formulas (1.+2.-3.-4.):
	Nr.p.k.
	Rādītājs
	Diskontētā summa euro

	1.
	Sociālekonomiskie ieguvumi
	1 632 149,29

	2.
	Finanšu ieguvumi (projekta finanšu ieņēmumi nav plānoti)
	0

	3.
	Projekta (investīciju) izmaksas ar fiskālo korekciju (investīcijas 1 391 249,33 euro un fiskālā korekcija (PVN) 241 456,49 euro)
	1 149 792,84

	4.
	Uzturēšanas/darbības izmaksas (darbības izmaksu starpība ar un bez projekta īstenošanas (-204 536,38 euro) un VID administratīvā sloga ietaupījums (-65 831,65 euro))
	- 270 368,03


Projekta darbības diskontētās naudas plūsmas rezultātā iegūti arī šādi galvenie rādītāji:
· Ieguvumu un izmaksu attiecība (B/C): 1,86 % (pārsniedz 1);
· Ekonomiskā ienesīguma norma (ERR): 14,48% (pārsniedz sociālo diskonta likmi 5%).
Tātad ieguvumi no projekta "VID klientu pašapkalpošanās vides attīstība" realizācijas ir lielāki par projekta investīciju un darbības izmaksām projekta dzīves cikla laikā un projekts atbilst sociālekonomiskās lietderības kritērijiem.


7. Cita būtiska informācija (Projekta gatavības novērtējums) 
	☒ informācija par projektu vadības kapacitāti 

	Izveidota projekta vadības grupa, kas 
· izstrādā projekta plānu un nodrošina projekta aktivitāšu izpildi atbilstoši projekta plānā noteiktajam apjomam un termiņiem;  
· identificē un novērtē ar projektu saistītus riskus, nosaka aktuālo risku mazināšanas pasākumus, to izpildes termiņus un atbildīgās personas, kontrolē noteikto pasākumu īstenošanu; 
· pieņem projekta realizācijai nepieciešamos lēmumus; 
· koordinē savstarpējo sadarbību projekta uzdevumu izpildei un mērķu sasniegšanai.
Lai veiksmīgi tiktu īstenots projekts ir: 
· konkrēts mērķis un definēti ieguvumi;  
· izveidota atbilstoša projekta komanda (projekta vadītājs, IS koordinatori, atbildīgie par prasību definēšanu un to izpildes pārbaudi akcepttestēšanas procesā, IKT infrastruktūras uzturētāji (IS administratori));
· nodrošināta nepieciešamo cilvēkresursu, finanšu, tehnoloģisko risinājumu plānošana.

	☒ informācija par projekta “biznesa” īpašnieku (business owner) un tā lomu projekta īstenošanā 

	Projekta “biznesa” īpašnieks ir Valsts ieņēmumu dienesta Informāciju tehnoloģiju pārvalde:
· definē biznesa prasības un prioritātes informācijas sistēmām;
· pieņem lēmumus par risinājuma saturu;
· apstiprina projekta rezultātu atbilstību biznesa mērķiem un lietotāju vajadzībām;
· nodrošina procesa atbilstību normatīvajam aktam.

	☒ informācija par nosacījumiem projekta īstenošanai 

	· Eiropas Savienības fondu finansējuma pieejamība projekta aktivitāšu īstenošanai;
· Nodrošināti iepirkumi un/vai līgumi risinājuma izstrādei; 
· Pieejami nepieciešamie cilvēkresursi;
· Izveidota projekta vadības struktūra;
· Nodrošināta infrastruktūra jaunajai tehnoloģiskajai platformai;
· Nodrošinātas datu aizsardzības un kiberdrošības prasības atbilstoši Ministru kabineta 2025. gada 25. jūnija noteikumiem Nr. 397 "Minimālās kiberdrošības prasības";
· Pieejama un dokumentēta esošās EDS un NMAS arhitektūra un datu struktūra;
· Definētas prasības jaunajai fiziskās personas saskarnei EDS.

	☒ informācija par riskiem 

	Projekta riski:
· Sistēmas pilnveidošanas, uzturēšanas un garantijas nodrošināšanas līguma neesamības risks;
· Projekta izstrādes tvērumā neparedzētu prasību ietekme;
· Speciālistu kapacitātes nepietiekamība;
· Ierobežots programmatūras piegādātāju loks un kapacitāte mērķu sasniegšanai.


	☒ informācija par projekta sasaisti ar citiem projektiem 
Projektam nav saistības ar citiem projektiem. Projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem.

	☒ informācija par projekta sasaisti ar atklātas stratēģiskās autonomijas un drošības jautājumiem 

	Projekts veicinās atklātas stratēģiskās autonomijas mērķu sasniegšanu, modernizējot svarīgu digitālo infrastruktūru. Esošais risinājums ir tehnoloģiski novecojis un rada riskus pakalpojumu pieejamībai, drošībai un efektīvai informācijas apritei. Projektā veicamās aktivitātes nodrošinās pāreju uz mūsdienīgu, drošu un integrējamu platformu, veicinās vienotu, drošu un pārskatāmu saziņu elektroniskajā vidē (atbilst horizontālās jomas arhitektūras pakalpojumu pārvaldības principam P9. "Vienota saziņa elektroniskajā vidē") un nodrošinās lietotājiem ērtu, intuitīvu un efektīvu piekļuvi pakalpojumiem (atbilst horizontālās jomas arhitektūras pakalpojumu pārvaldības principam P12. "Vienoti pakalpojumu sniegšanas pārredzamības, izsekojamības un pašapkalpošanās risinājumi"). Projekts būtiski uzlabos valsts digitālās infrastruktūras drošību, noturību un kvalitāti. Projekts stiprinās digitālo suverenitāti, samazinot atkarību no novecojušām tehnoloģijām un nodrošinās atbilstību kiberdrošības, datu aizsardzības un piekļuves kontroles prasībām.  
Cita būtiska informācija par projektu
Atbilstoši MK noteikumu Nr. 338 41.punktam finansējuma saņēmējs nodrošinās projekta īstenošanas rezultātā attīstīto IKT risinājumu uzturēšanu un ik gadu VID būs nepieciešams finansējums IKT risinājuma uzturēšanai 2030. gadā un turpmāk ik gadu ne vairāk kā 150 000 euro gadā, tai skaitā:
· 5 985 euro gadā tiks segti no Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana" piešķirtajiem līdzekļiem;
· 144 015 euro gadā tiks pieprasīts normatīvajos aktos noteiktajā kārtībā.


8. Atbildīgā kontaktpersona 
	Vārds Uzvārds 
	Amats 
	Kontaktinformācija 

	Evita Paplavska
	Valsts ieņēmumu dienesta Informācijas tehnoloģiju pārvaldes Attīstības  un projektu daļas Projektu nodaļas projekta vadītāja
	Tālr.: 67122064
e-pasts: Evita.Paplavska@vid.gov.lvEvita.Paplavska@vid.gov.lv




Lietotie saīsinājumi: 
IKT – informācijas un komunikācijas tehnoloģijas 
MK – Ministru kabinets 

